## Pravilnik o izboru i utvrđivanju programa javnih potreba u kulturi

### NN 7/2001 (27.6.2001.), Pravilnik o izboru i utvrđivanju programa javnih potreba u kulturi

# MINISTARSTVO KULTURE

147

Na teme­lju članka 10a. Zakona o financira­nju javnih potreba u kulturi
(»Narodne novine« 47/90 i 27/93) ministar kulture Republike Hrvatske donosi

## PRAVILNIK

### O IZBORU I UTVRĐIVANJU PROGRAMA JAVNIH POTREBA U KULTURI

Članak 1.

Ovim Pravilnikom određuju se rokovi, kriteriji i postupak izbora
kulturnih projekata i akcija, te utvrđuje programe javnih potreba u kulturi za
koji se sredstva osiguravaju u državnom proračunu kao i način praće­nja korište­nja
dodije­ljenih sredstava.

POSTUPAK IZBORA
PROGRAMA OD INTERESA ZA REPUBLIKU HRVATSKU

Članak 2.

Utvrđiva­nje kulturnih programa od interesa za Republiku Hrvatsku i
njihovo uvrštava­nje u program javnih potreba u kulturi provodi se putem
Javnoga poziva što ga raspisuje Ministarstvo kulture (u da­lj­njem tekstu:
Poziv).

Članak 3.

Poziv se objav­ljuje u javnim
glasilima i na web stranici Ministarstva kulture i otvoren je za podnoše­nje
ponude najma­nje mjesec dana od dana objave.

Poziv se objav­ljuje
najkasnije do konca srp­nja za sljedeću proračunsku godinu.

Članak 4.

Poziv iz članka 2. ovoga
Pravilnika raspisuje se za:

1. redovnu djelatnost
ustanova kulture kojima je osnivač Republika Hrvatska,

2. redovnu djelatnost udruga
u kulturi i drugih organizacija u kulturi koje su od interesa za Republiku
Hrvatsku;

3. programe sustavne zaštite,
očuva­nja, obnove, revitalizacije i programe razvoja i unapređiva­nja ukupne
djelatnosti zaštite i očuva­nja kulturnih dobara;

4. programe obnove u
Domovinskom ratu razorenih i oštećenih kulturnih dobara i svekolike nacionalne
kulturne baštine;

5. programe potica­nja
kulturnih djelatnosti u područjima i sredinama razorenim u Domovinskom ratu;

6. izdava­nje časopisa i
drugih tiskovina u kulturi, organizira­nje akcija i manifestacija u k­njiževno-nakladničkoj
i k­njiž­ničarskoj djelatnosti;

7. programe filmske
djelatnosti, zaštite filmske baštine i promica­nje hrvatskog filma u zem­lji i
inozemstvu;

8. programe vizualne i
audiovizualne umjetnosti (održava­nje izložbi, izdava­nje likovnih monografija,
akcije i manifestacije u likovnoj djelatnosti);

9. programe
muzejsko-galerijske djelatnosti i programe restaurira­nja muzejske građe i
sustavne zaštite fundusa muzeja i galerija te pripremni radovi za stalne
postave;

10. akcije i manifestacije u
području kazališne, glazbeno-
-scenske, glazbene i plesne djelatnosti te kulturno-umjetničkog
amaterizma od nacionalnog interesa, te programe kazališta;

11. programe međunarodne
kulturne surad­nje;

12. istraživa­nja u kulturi,
interdisciplinarne projekte sa pretežito kulturološkom komponentom;

13. multimedijske projekte
koji promiču i prezentiraju hrvat­sku kulturu u zem­lji i inozemstvu;

14. programe koji promiču
kulturu mladih i alternativnu kulturu;

15. razvojne programe u kulturi
(radionice i seminare);

16. programe informatizacije
ustanova u kulturi;

17. programe unapređiva­nja
arhivske djelatnosti;

18. programe rekonstrukcije,
sanacije, adaptacije, investicijskog održava­nja i oprema­nja objekata kulture
od interesa za Republiku Hrvatsku;

19. potporu i otkup vrijednih
k­njiga;

20. proizvod­nju filmova;

21. glazbeno stvaralaštvo;

22. dramsko stvaralaštvo.

Za pojedine vrste programa
mogu se raspisivati posebni pozivi.

Članak 5.

Tekst Poziva obvezno sadrži: područja kulture iz članka 4. ovoga
Pravilnika za koja se mogu predlagati programi i rok u kojemu se ponude
podnose.

Članak 6.

Pravo podnoše­nja ponude na Poziv imaju samostalni umjetnici, umjetničke
organizacije, ustanove u kulturi, građani i udruge, pravne i fizičke osobe koje
obav­ljaju djelatnost u području kulture, te jedinice lokalne samouprave i
uprave.

Članak 7.

Prijedlozi se podnose na tiskanici s dokumentacijom kojom se prijava
potkrep­ljuje, te koja obvezno sadrži financijski plan, odnosno specificirani
troškovnik za izvršava­nje predloženog programa s vid­ljivim podacima o ukupnim
troškovima izvrše­nja programa, dijelu sredstava koja se osiguravaju iz
vlastitih i drugih izvora, te dijelu sredstava za koje se predlaže da ih
osigura Ministarstvo kulture.

Samo potpuno ispu­njene tiskanice uzet će se u razmatra­nje.

Članak 8.

Stručno vrednova­nje podnesenih prijedloga provode stručno--savjetodavna
povjerenstva (u da­lj­njem tekstu: Povjerenstva) koja imenuje ministar kulture
za:

1. film i kinematografiju,

2. glazbu i ples,

3. scenske umjetnosti,

4. likovne i primije­njene umjetnosti i multimedijsku umjetnost,

5. arhitekturu i urbanizam,

6. k­njigu i nakladništvo,

7. medije, nove tehnologije i informatizaciju,

8. međunarodnu kulturnu surad­nju,

9. amaterizam,

10. zaštitu i očuva­nje kulturnih dobara.

Povjerenstva mogu biti formirana i za druge programe i područja iz članka
4. ovoga Pravilnika.

Stručno vrednova­nje podnesenih prijedloga za djelatnosti za koje je
prema posebnom zakonu osnovano stručno vijeće (Hrvat­sko muzejsko vijeće,
Hrvatsko k­njižnično vijeće i Hrvatsko arhiv­sko vijeće) provodi nadležno stručno
vijeće.

Članak 9.

Pri stručnom vrednova­nju podnesenih prijedloga povjerenstva iz članka
8. ovoga Pravilnika primje­njivat će sljedeće te-   me­lj­ne kriterije:

1. kvaliteta i sadržajna inovativnost ponuđenog programa,

2. značaj programa za očuva­nje kulturne baštine i kulturnog identiteta,

3. primjena novih tehnologija, partnerstvo, koprodukcije i umrežava­nje,

4. ekonomičnost i dugoročnost programa,

5. doprinos promica­nju hrvatske kulture u svijetu i uk­ljučenost u međunarodnu
kulturnu surad­nju,

6. opći interes za kulturni razvitak kao i posebni interesi prema područjima
obrazova­nja, znanosti, gospodarstva, turizma itd.,

7. podrška jedinica lokalne uprave i samouprave u ostvariva­nju
programa,

8. podrška međunarodnih
vladinih i nevladinih organizacija u ostvariva­nju programa,

9. financijska potpora iz
drugih izvora.

Povjerenstvo je dužno
utvrditi posebne kriterije za ­njihovo vrednova­nje, te iste objaviti na web
stranici Ministarstva kulture.

Članak 10.

Povjerenstvo nakon provedenog
postupka vrednova­nja pri­jedloga dostav­lja ministru kulture svoj prijedlog.
Prijedlog mora sadržavati popis programa čije se financira­nje predlaže s prijedlogom
iznosa financijske potpore.

UTVRĐIVANJE PROGRAMA JAVNIH POTREBA U KULTURI

Članak 11.

Ministar kulture će razmotriti i donijeti odluku o svakom prijedlogu, o čemu
će Ministarstvo kulture obavijestiti sve pod­nosite­lje prijedloga programa.

PRIJELAZNE I ZAVRŠNE ODREDBE

Članak 12.

Ovaj Pravilnik objavit će se u »Narodnim novinama« i stupa na snagu
danom objave.

Klasa: 612-01/01-01-15
Urbroj: 532-01/01-01
Zagreb, 22. siječ­nja 2001.

Ministar
**dr. sc. Antun Vujić**, v. r.

if !supportEmptyParas endif

Pravilnik, NN 7/2001-147